**Paskaidrojuma raksts**

**Ķekavas novada pašvaldības saistošajiem noteikumiem Nr. \_\_\_/2024**

**“Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu konkursa nolikums”**

|  |  |
| --- | --- |
| **Paskaidrojuma**  **raksta sadaļa** | **Norādāmā informācija** |
| 1. Mērķis un  nepieciešamības  pamatojums | Saistošo noteikumu izdošanas mērķis ir noteikt kārtību, kādā tiek iesniegti, vērtēti un finansiāli atbalstīti biedrību, nodibinājumu un reliģisko organizāciju projektu pieteikumi par līdzfinansējumu darbības atbalstam. Konkursa mērķis ir veicināt Ķekavas novada sabiedrības integrāciju, izglītošanu, aktīvu dzīvesveidu un kultūras iniciatīvas, veicināt iedzīvotāju iniciatīvu, iesaisti un līdzdalību Ķekavas novada attīstībā un piešķirto finanšu līdzekļu izlietošanā.  Pašvaldības pilnvarojums izstrādāt saistošos noteikumus izriet no Pašvaldību likuma 44.panta otrās daļas, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Šie noteikumi ir nepieciešami, lai, atbilstoši Pašvaldību likuma deleģējumam, noteiktu kārtību, kā pašvaldība īsteno Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu atbalsta konkursu, t.i., lai būtu izdots normatīvais akts, uz kā pamata nevalstiskās organizācijas konkursā var pieteikties. Bez šo noteikumu izdošanas nevar tikt atvērts konkurss Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu atbalsta budžeta izlietošanai. |
| 2. Fiskālā ietekme uz pašvaldības budžetu | Pašvaldības finansējumu Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu konkursam paredz gadskārtējā budžetā. 2024.gada budžetā plānoti finanšu līdzekļi Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu atbalsta konkursam 68 000 euro apmērā. |
| 3. Sociālā  ietekme, ietekme  uz vidi, iedzīvotāju  veselību,  uzņēmējdarbības  vidi pašvaldības  teritorijā, kā arī  plānotā regulējuma  ietekme uz  konkurenci | Sociālā ietekme - tiesiskais regulējums attiecināms uz sabiedrībai pieejamu publisku ārtelpu ar neierobežotu piekļuvi, sabiedrību kopumā, tāpēc uzskatāms, ka šie noteikumi pozitīvi ietekmēs Ķekavas novada iedzīvotāju dzīvesveidu, labsajūtu un sabiedrību kopumā, jo veicinās iedzīvotāju iniciatīvu iesaisti un līdzdalību Ķekavas novada attīstībā un piešķirto finanšu līdzekļu izlietošanā. Kā arī noteikumi paredz līdzvērtīgu attieksmi pret visām sabiedrības grupām, tajā skaitā personām ar invaliditāti. Noteikumu tiesiskais regulējums neradīs mērķgrupām jaunas tiesības, bet nodrošinās vienlīdzīgas iespējas. Noteikumu tiesiskais regulējums veicinās Ķekavas novada sabiedrības integrāciju, izglītošanu, aktīvu dzīvesveidu un kultūras iniciatīvas.  Ietekme uz vidi – pozitīva, veicinot sabiedrības integrācijas, izglītošanas, aktīva dzīvesveida un kultūras iniciatīvas, kas var būt saistītas ar zaļo dzīvesveidu, saudzīgu attieksmi pret vides vērtībām, dabas resursiem, atkritumu mazināšanu.  Ietekme uz iedzīvotāju veselību – pozitīva, noteiktu projektu ideju realizācija uzlabos iedzīvotāju veselību, piemēram, sporta un kolektīvās rehabilitācijas pasākumi iedzīvotājiem atsevišķās riska grupās – seniori, māmiņas ar bērniem u.c., psiholoģiskās spriedzes mazināšanas apmācības, talkas u.tml.  Ietekme uz uzņēmējdarbības vidi pašvaldības teritorijā ar saistošajiem noteikumiem iespējams tiks veicināta, jo atsevišķu projektu realizēšana var tikt saistīta ar sabiedrībā pieprasītu apmācību realizēšanu, hobiju attīstību plašākas sabiedrības mērogā u.tml.  Ietekme uz konkurenci – nav. |
| 4. Ietekme uz  administratīvajām  procedūrām un to  izmaksām | Privātpersonas jautājumos par projekta piemērošanu var vērsties Ķekavas novada pašvaldībā.  Privātpersonām veicamās darbības, ko paredz saistošo noteikumu projekts - galvenie procedūras posmi un privātpersonām veicamās darbības noteiktas saistošajos noteikumos.  Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs.  Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Pašvaldību likuma 4.panta pirmās daļas 4.punktā ir noteikts, ka pašvaldības funkcija ir gādāt par iedzīvotāju izglītību, tostarp nodrošināt profesionālās ievirzes izglītības, interešu izglītības un pieaugušo izglītības pieejamību; 5.punktā - sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm; 6.punktā - gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību; 8.punktā - veikt darbu ar jaunatni; 22.punktā - veicināt klimata pārmaiņu ierobežošanu un pielāgošanos tām.  Savukārt, atbilstoši 44.panta otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija  par izpildes  nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas.  Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu pieteikumus atbalsta konkursam izskata konkursa vērtēšanas komisija, ko izveido un apstiprina ar Ķekavas novada pašvaldības izpilddirektora rīkojumu. Ķekavas novada sabiedrības integrācijas, izglītošanas, aktīva dzīvesveida un kultūras iniciatīvu projektu realizēšanu pārrauga Ķekavas novada pašvaldības administrācijas atbildīgās struktūrvienības. Galvenie procedūras posmi un privātpersonām veicamās darbības noteiktas saistošajos noteikumos. |
| 7. Prasību un  izmaksu  samērīgums pret  ieguvumiem, ko  sniedz mērķa  sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes  gaitā veiktās  konsultācijas ar  privātpersonām un  institūcijām | Konsultācijām tika izmantota sabiedriskā apspriešana, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. Saistošo noteikumu projekts tika publicēts pašvaldības mājas lapā no 2024.gada \_\_\_\_\_\_\_\_\_\_\_ līdz 2024.gada \_\_\_\_\_\_\_\_  (ieskaitot). Viedokļi un priekšlikumi par saistošo noteikumu projektu saņemti\_\_\_\_\_\_\_\_\_\_\_\_. |